ประจำเดือนผิดปกติ คือ 2 เดือน มา1 ครั้ง ตลอดตั้งแต่ ช่วงมีแรกๆ สมัย10ขวบ จนปัจจุบัน จะ20 นี่คือปกติไหมคะ ขอบค่ะ
สวัสดีค่ะ รอบประจำเดือนที่เป็นปกตินั้นควรจะมาทุกเดือน ห่าง 22-35 วันจากรอบก่อน มาแต่ละครั้งประมาณ 3-7 วันแล้วหยุดสนิท ไม่มีออกผิดปกติระหว่างรอบเดือนอีกการที่ประจำเดือนมาไม่ได้อยู่ในช่วง 22-35 วันนั้นจัดว่าผิดปกติ และอาจมีสาเหตุต่างๆเช่น ถุงน้ำหลายใบในรังไข่ ฮอร์โมนจากรังไข่ไม่สมดุลซึ่งเกิดได้ในช่วงแรกที่เริ่มมีประจำเดือน แต่ควรดีขึ้นได้เองภายใน 1-2 ปีหลังเริ่มมีประจำเดือน หรือการเกิดพังผืดมดลูกหลังทำหัตถการใดๆในมดลูก โรคไทรอยด์หรือต่อมไร้ท่อทำงานผิดปกติ เป็นต้นแนะนำการจดวันที่มีประจำเดือนไว้อย่างละเอียด เพื่อไปปรึกษาแพทย์ หรือสูตินรีแพทย์ต่อไป และอาจต้องมีการตรวจเพิ่มเติมโดยแพทย์เพื่อหาสาเหตุที่แน่ชัด เบื้องต้นไม่ไปซื้อยาปรับฮอร์โมนใดๆมาใช้เอง